MODIFICACIÓN DAS ORDENANZAS 2018
ADMINISTRACIÓN LOCAL — Municipal — Sanxenxo (Ordenanzas e Regulamentos, 05/07/2018)

De conformidade cos artigos 17.3 e 17.4 do R. D. L.2/2004, de 5 de marzo, polo que se aproba o Texto refundido da Lei reguladora das facendas locais, publícanse os textos íntegros da modificación das ordenanzas fiscais, para o exercicio de 2018: Establécese unha bonificación da cota íntegra a favor de inmobles urbanos nos que se desenvolvan actividades económicas que sexan declaradas de especial interese ou utilidade municipal por concorrer circunstancia de fomento do emprego, regulada no artigo 74.2 quáter do R. D. Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando impliquen creación de emprego. As porcentaxes de bonificación son as seguintes: No caso de ampliación das instalacións a creación de emprego deberá supoñer, alomenos, un incremento do 50% do número de traballadores da plantilla inicial. Os postos creados, tanto no suposto de nova actividade económica como no de ampliación de instalacións, deben ser pola totalidade da xornada laboral e por todo o período anual, sen interrupcións. As anteriores bonificación, que manteranse durante tres exercicios orzamentarios para o suxeito pasivo, concederanse a petición do interesado, unha vez que acredite que se cumpren as condicións requiridas para seren beneficiario das mesmas e quedarán sen efecto de non cumprirse as condicións por razón das cales se concederon as mesmas. Considerarase que existen circunstancias de especial interese ou utilidade municipal por concorrer circunstancias de fomento do emprego cando se creen novos postos de traballo. Os beneficiarios deberán solicitar a bonificación no primeiro trimestre do ano no que se apliquen presentando as altas na Seguridade Social e os contratos de traballo dos novos traballadores/as, podendo requirir en calquera momento o Concello de Sanxenxo a documentación que corresponda para a comprobación do mantemento das circunstancias que se tiveron en conta para a concesión da respectiva bonificación. As solicitudes presentadas fóra do primeiro trimestre do ano producirán efectos no exercicio seguinte. Para poder gozar da bonificación prevista neste parágrafo, o suxeito pasivo beneficiario deberá estar ao corrente do pagamento das súas débedas con Facenda Estatal, Autonómica e Local así como das cotas correspondentes á Seguridade Social. Corresponde ao pleno de concello a declaración de especial interese ou utilidade municipal por concorrer circunstancias de fomento do emprego así como o outorgamento de ditas bonificacións, debendo contar co voto favorables da maioría simple dos seus membros. Establécese unha bonificación do 80% da cota integra do imposto a favor de inmobles con construcións ou instalacións vinculadas agrícolas ou gandeiras que sexan declaradas de utilidade municipal por concorrer circunstancias sociais regulada no artigo 74.2 quáter do R. D. Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Esta bonificación concederase a petición do interesado e sempre que o uso principal do inmoble sexa o agrario segundo os datos que se reflictan no Catastro. Os beneficiarios deberán solicitar a bonificación dentro do primeiro trimestre de cada ano natural acreditando estar ao corrente no pagamento das súas débedas con Facenda Estatal, Autonómica e Local así como das cotas correspondentes á Seguridade Social. Corresponde ao pleno de concello a declaración de especial interese ou utilidade municipal por concorrer circunstancias sociais así como o outorgamento de ditas bonificacións, debendo contar co voto favorable da maioría simple dos seus membros. Acordada a bonificación polo pleno, permanecerá a mesma durante as anualidades seguintes mentres se cumpran os requisitos que motivaron o outorgamento de dita bonificación As bonificacións establecidas neste artigo non serán compatibles entre si nin acumulables. No uso das facultades concedidas polo artigo 106 da Lei 7/1985, de 2 de abril, Reguladora das Bases de Réxime Local, e de conformidade co establecido nos artigos 15.2 e 59.1 do R. D. Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, o Concello de Sanxenxo regula o Imposto sobre Actividades Económicas, que se esixirá conforme ao disposto no citado texto refundido, na presente ordenanza e no resto da normativa aplicable. A natureza, feito impoñible, exencións, suxeitos pasivos, cota tributaria, período impositivo, así como os réximes de administración e xestión deste imposto regúlanse segundo o disposto no R. D. Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e nas demais disposicións complementarias e de desenvolvemento da lei, tanto de rango legal como regulamentario, ademais do establecido nesta Ordenanza. De conformidade co disposto no artigo 87 do R. D. Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, aplicarase sobre as cotas modificadas pola aplicación do coeficiente de ponderación establecida no artigo 86 do citado texto legal, un coeficiente único de 1 para todas as actividades exercidas neste termo municipal. Os suxeitos pasivos terán dereito ás bonificacións previstas no artigo 88.1 do R. D. Lexislativo 2/2004, polo que se aproba o Texto Refundido da Lei Reguladora das Facendas Locais. En particular establécese unha bonificación da cota correspondente para os suxeitos pasivos que tributen por cota municipal e que desenvolvan actividades económicas que sexan declaradas de especial interese ou utilidade municipal por concorrer circunstancia de fomento do emprego que xustifiquen tal declaración, regulada no artigo 88.2 letra e) do R. D. Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando impliquen creación de emprego. As porcentaxes de bonificación son as seguintes: No caso de ampliación das instalacións a creación de emprego deberá supoñer, alomenos, un incremento do 50% do número de traballadores da plantilla inicial. Os postos creados, tanto no suposto de nova actividade económica como no de ampliación de instalacións, deben ser pola totalidade da xornada laboral e por todo o período anual, sen interrupcións. As anteriores bonificacións, que manteranse durante tres exercicios orzamentarios para o suxeito pasivo, concederanse a petición do interesado, unha vez que acredite que se cumpren as condicións requiridas para seren beneficiario das mesmas. Quedarán sen efecto de non cumprirse as condicións por razón das cales se concederon as mesmas. Considerarase que existen circunstancias de especial interese ou utilidade municipal por concorrer circunstancias de fomento do emprego cando se creen novos postos de traballo. Os beneficiarios deberán solicitar a bonificación no primeiro trimestre do ano no que se aplique presentando as altas na Seguridade Social e os contratos de traballo dos novos traballadores/as, podendo requirir en calquera momento o Concello de Sanxenxo a documentación que corresponda para a comprobación do mantemento das circunstancias que se tiveron en conta para a concesión da respectiva bonificación. As solicitudes presentadas fóra do primeiro trimestre do ano producirán efectos no exercicio seguinte. Para poder gozar da bonificación prevista neste parágrafo, o suxeito pasivo beneficiario deberá estar ao corrente do pagamento das súas débedas con Facenda Estatal, Autonómica e Local así como das cotas correspondentes á Seguridade Social. Corresponde ao pleno de concello a declaración de especial interese ou utilidade municipal por concorrer circunstancias de fomento do emprego así como o outorgamento de ditas bonificacións, debendo contar co voto favorables da maioría simple dos seus membros. As bonificacións establecidas neste artigo non serán compatibles entre si nin acumulables. Establécese unha bonificación de ata o 95% a favor das construcións instalacións e obras que sexan declaradas de especial interese ou utilidade pública municipal por concorrer circunstancias sociais, culturais ou histórico-artísticas que xustifiquen tal declaración. Corresponderá dita declaración, así como o establecemento da porcentaxe aplicable, ao pleno da corporación e acordarase previa solicitude do suxeito pasivo e previa proposta da alcaldía/presidencia, -que tamén propoñerá a bonificación a aplicar a cada caso-, co voto favorable da maioría simple dos seus membros. Esta bonificación deberá ser solicitada no mesmo intre no que se solicite a licenza de construción, ou se rexistre a comunicación previa, acreditando fidedignamente o carácter non lucrativo da construción, instalación ou obra e o seu destino social, cultural ou histórico-artístico. Establécese unha bonificación da cota correspondente para as construcións, instalacións e obras que sexan declaradas de especial interese ou utilidade municipal por concorrer circunstancias de fomento do emprego que xustifiquen tal declaración, regulada no artigo 103.2. a) do R. D. Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Esta medida será de aplicación unicamente a aqueles supostos de implantación dunha nova actividade económica ou empresarial, así como a aqueles outros que consistan nunha ampliación das instalacións sempre e cando impliquen creación de emprego. As porcentaxes de bonificación son as seguintes: No caso de ampliación das instalacións a creación de emprego deberá supoñer, alomenos, un incremento do 50% do número de traballadores da plantilla inicial. Os postos creados, tanto no suposto de nova actividade económica como no de ampliación de instalacións. deben ser pola totalidade da xornada laboral e por todo o período anual, sen interrupcións. As anteriores bonificacións manteranse durante os anos 2018, 2019, 2020 e 2021 e concederanse a petición do interesado, unha vez que acredite que se cumpren as condicións requiridas para seren beneficiario das mesmas. Quedarán sen efecto de non cumprirse as condicións por razón das cales se concederon as mesmas. Ditas condicións deberán manterse durante os tres anos seguintes á concesión da bonificación. Considerarase que existen circunstancias de especial interese ou utilidade municipal por concorrer circunstancias de fomento do emprego cando se creen novos postos de traballo. No caso de que a creación de postos de traballo non poda xustificarse no intre da concesión da licenza, ou da comprobación da comunicación previa no seu caso, xustificarase dende o intre da alta no Imposto sobre Actividades Económicas e un prazo máximo de seis meses Os beneficiarios deberán solicitar a bonificación presentando as altas na Seguridade Social e os contratos de traballo dos novos traballadores/as, podendo requirir en calquera momento o Concello de Sanxenxo a documentación que corresponda para a comprobación do mantemento das circunstancias que se tiveron en conta para a concesión da respectiva bonificación. Para poder gozar da bonificación prevista neste parágrafo, o suxeito pasivo beneficiario deberá estar ao corrente do pagamento das súas débedas con Facenda Estatal, Autonómica e Local así como das cotas correspondentes á Seguridade Social. Corresponde ao pleno de concello a declaración de especial interese ou utilidade municipal por concorrer circunstancias de fomento do emprego así como o outorgamento de ditas bonificacións, debendo contar co voto favorable da maioría simple dos seus membros. A condición de usuario do Servizo de Teleasistencia Domiciliaria poderá perderse por calquera das seguintes causas: a) Falecemento do usuario. b) Rexeitamento voluntario. c) Ingreso definitivo nunha residencia de convivencia ou institución similar. d) Cambio significativo, con carácter permanente, das circunstancias persoais que deron lugar á instalación de teleasistencia. e) Entorpecemento grave do labor dos profesionais que levarán a cabo o servizo. f) Por falta de pagamento reiterado da taxa. En tanto o Concello de Sanxenxo estea adherido ao Convenio coa Deputación de Pontevedra para coordinar o cofinanciamento e o desenvolvemento do Programa de Teleasistencia Domiciliaria, asumirá as cláusulas nel designadas comprometéndose ao seu cumprimento. Os servizos sociais comunitarios serán os competentes na recepción da demanda dos posibles usuarios de teleasistencia, na solicitude da documentación necesaria, na realización da avaliación social, así como na elaboración da proposta correspondente de inclusión no programa que será asinada pola alcaldía/presidencia. Todas as reclamacións, queixas ou suxestións sobre o Servizo de Teleasistencia deberán canalizarse a través dos servizos sociais comunitarios do Concello de Sanxenxo. O prezo unitario do Servizo de Teleasistencia Domiciliaria por usuario e mes será o establecido, para cada unha das modalidades de usuario, polo Convenio asinado entre a Deputación Provincial de Pontevedra e o Concello de Sanxenxo para coordinar o financiamento e desenvolvemento do Programa de Teleasistencia Domiciliaria. Segundo a Addenda nº 1 ao Convenio de colaboración entre a Deputación Provincial de Pontevedra e o Concello de Sanxenxo para coordinar o financiamento e desenvolvemento do Servizo de Teleasistencia Domiciliaria, o Concello de Sanxenxo asumirá o 50% do custo das persoas usuarias que estean dadas de alta no servizo en cada momento. Estas, á súa vez, contribuirán ao programa nun 50% desa achega municipal (o 25% do custo total do servizo), agás no caso de usuarios que vivan sós ou en unidades de convivencia cuns ingresos que non excedan do 105% do IPREM, que quedarán exentos do copagamento. As presentes ordenanzas entrarán en vigor o día da súa publicación, permanecendo en vigor en tanto non se acorde a súa modificación ou derrogación expresa. Contra a aprobación definitiva destas ordenanzas fiscais poderase interpoñer recurso contencioso-administrativo ante o órgano de dita xurisdicción no prazo de dous meses contados desde o día seguinte ao desta publicación no Boletín oficial da provincia. Sanxenxo, 26 de xuño de 2018 O alcalde Telmo Martín González